CELEX: 
Language: bg
Date: 2021-09-29 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложението към Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Основната цел на Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза
                  1
                („Регламента“) е да се повиши осведомеността на държавите членки и на Европейската комисия за рисковете от някои преки чуждестранни инвестиции (ПЧИ), които при определени обстоятелства може да засегнат сигурността или обществения ред в Съюза. 
            
            
               С членове 6—11 от Регламента се установява механизъм за сътрудничество, в рамките на който държавите членки и Комисията трябва да обменят информация и коментари относно ПЧИ, които има вероятност да засегнат сигурността или обществения ред в повече от една държава членка. 
            
            
               С Регламента се цели също така повишаване на осведомеността относно ПЧИ, които засягат проекти и програми от интерес за Съюза. За тази цел с член 8 от Регламента се разрешава на Комисията да издава становище, когато счита, че дадена ПЧИ има вероятност да засегне проекти или програми от интерес за Съюза на основания, свързани със сигурността или обществения ред, като становището се изпраща до всички държави членки. Член 8, параграф 2, буква в) гласи, че подобно становище се взема „в най-голяма степен“ под внимание от държавата членка, където инвестицията е планирана или направена, а държавата членка предоставя обяснение на Комисията, ако не се съобрази със становището ѝ. 
            
            
               В член 8, параграф 3 се определя, че проектите и програмите от интерес за Съюза са тези, при които има значително по размер или значително като дял финансиране от Съюза или за които се прилага правото на Съюза относно критичната инфраструктура, критичните технологии или критичните суровини, които са от съществено значение за сигурността или за обществения ред. Списъкът на проектите и програмите е даден в приложението към Регламента. Съгласно член 8, параграф 4 Комисията приема делегирани актове, за да изменя този списък.
            
            
               С оглед на развитието след предишната актуализация на приложението от 13 юли 2020 г.
                  2
               , в това число приемането на многогодишната финансова рамка за годините 2021—2027
                  3
                („МФР за периода 2021—2027 г.“), следните проекти и програми от интерес за Съюза бяха определени като отговарящи на критериите по член 8, параграф 3, вследствие на което се предлага да бъдат добавени към списъка, приложен към Регламента.
            
            
               1.Космическата програма има за цел да осигурява непрекъснати инвестиции в космическите дейности на ЕС, да насърчава научния и техническия прогрес и да съдейства за конкурентоспособността и иновационния капацитет на европейската космическа промишленост. Тя обединява съществуващата инфраструктура и гарантира непрекъснатостта и развитието на глобалната навигационна спътникова система на ЕС („Галилео“), европейската геостационарна служба за навигационно покритие (EGNOS) и програмата на ЕС за наблюдение на Земята с безплатен и отворен достъп („Коперник“). Второ, космическата програма има за цел също така разработването на нови компоненти във връзка със сигурността — като например информираността за ситуацията в космоса (SSA), — който включва подкомпонента за космическо наблюдение и проследяване (SST) и новата услуга за правителствени сателитни комуникации (GOVSATCOM) за органите на ЕС и на държавите членки. Трето, космическата програма насърчава силна и иновативна космическа промишленост, например чрез подобряване на достъпа на новосъздадените предприятия и малките и средните предприятия (МСП) в космическия сектор до рисково финансиране, чрез улесняване на достъпа до съоръжения за изпитване и обработка или чрез насърчаване на сертифицирането и стандартизацията. Четвърто, тя има за цел да запази автономния достъп на ЕС до космическото пространство, например чрез обединяване на търсенето в ЕС на услуги по изстрелване и инвестициите в иновативни технологии, като например ракетите носители за многократна употреба.
            
            
               2.„Хоризонт Европа“ е основната програма на Съюза за финансиране на научните изследвания и иновациите и подкрепя, наред с другото, действия от основно значение за сигурността или обществения ред в Съюза. При изпълнението на програма „Хоризонт Европа“ Съюзът може да се включва в някои правно определени форми на публично-частни партньорства и партньорства в рамките на публичния сектор. Въпреки че са съобразени с целите на програма „Хоризонт Европа“ и се предполага, че са обхванати от нея, тези партньорства представляват различни и значителни по размера си инструменти с отделно правно основание в първичното законодателство, а именно членове 185 и 187 от ДФЕС. За по-голяма сигурност е целесъобразно изрично да се посочат партньорствата под формата на участие на Съюза в програми, създадени от няколко държави членки, инструменти като съвместните предприятия или органи като Европейския институт за иновации и технологии.
            
            
               3.По линия на Програмата на Евратом за научни изследвания и обучение за периода 2021—2025 г. се подкрепят дейностите за ядрени изследвания и обучение с акцент върху ядрената безопасност, сигурността, управлението на радиоактивните отпадъци и отработеното гориво, радиационната защита и термоядрената енергия. С нея се целят също така подобрения в областта на образованието, обучението и достъпа до научноизследователски инфраструктури. Освен това с Програмата се подкрепя мобилността на изследователите в ядрената област в рамките на действие „Мария Склодовска-Кюри“ на „Хоризонт Европа“. Програмата използва същите инструменти и правила за участие като „Хоризонт Европа“. Тя е със срок от 5 години, като през 2025 г. може да бъде удължена с 2 години, за да се приведе в съответствие с МФР за периода 2021—2027 г.
            
            
               4.Чрез Механизма за свързване на Европа се финансират ключови проекти в областта на транспорта, цифровите технологии и енергетиката. С него се цели да се ускоряват инвестициите в областта на трансевропейските мрежи и да се привлича финансиране от публичния и частния сектор, като същевременно се повишава правната сигурност и се спазва принципът за технологична неутралност. В областта на транспорта по линия на Механизма се насърчават взаимосвързаните и мултимодалните мрежи за развитие и модернизиране на железопътната, пътната, вътрешната водна и морската инфраструктура, както и безопасната и сигурна мобилност. Той също така гарантира, че когато инфраструктурата е адаптирана за подобряване на военната мобилност в рамките на ЕС, тя е съвместима с двойната употреба, като отговаря както на гражданските, така и на военните нужди. В енергийния сектор целта на Програмата е да се допринася за по-нататъшна интеграция на европейския енергиен пазар, като се подобрява трансграничната и междусекторната оперативна съвместимост на енергийните мрежи, благоприятства се декарбонизацията и се гарантира сигурността на доставките. Финансиране се предоставя и за трансгранични проекти в областта на производството на енергия от възобновяеми източници. В областта на цифровата свързаност обхватът на Програмата отразява факта, че цифровата трансформация на икономиката и обществото като цяло зависи от универсалния достъп до надеждни и финансово достъпни мрежи с голям и много голям капацитет. За да отговаря на условията за получаване на подкрепа, проектът трябва да допринася за целите на цифровия единен пазар и свързаността на ЕС. 
            
            
               5.Програмата „Цифрова Европа“ е първият финансов инструмент на ЕС, насочен към достъпността на цифровите технологии за предприятията и гражданите. По Програмата се финансират проекти в пет ключови области: изчисленията със суперкомпютър, изкуствения интелект, киберсигурността, задълбочените цифрови умения и гарантирането на широкото използване на цифровите технологии в икономиката и обществото. Програмата е прецизно насочена към преодоляване на разминаването между научните изследвания в областта на цифровите технологии и тяхното внедряване и към достъпността на резултатите от научните изследвания от страна на пазара — европейските граждани и предприятия, и по-специално малките и средните предприятия. Инвестициите по линия на програма „Цифрова Европа“ подкрепят двойната цел на Съюза за екологичен преход и цифрова трансформация и повишават устойчивостта, отворената стратегическа автономност и цифровия суверенитет на Съюза. Тя допълва други програми на ЕС, като например по отношение на научните изследвания и иновациите това е програма „Хоризонт Европа“, а на цифровата инфраструктура — Механизмът за свързване на Европа. 
            
            
               6.С Европейския фонд за отбрана се цели насърчаване на конкурентоспособността и иновативността на европейската технологична и промишлена база в сферата на отбраната и поради това се допринася за сигурността и стратегическата автономност на ЕС. Той има за цел развитието на програми за сътрудничество, а чрез подкрепа на съвместни научноизследователски и развойни дейности — осигуряване необходимите стимули за засилване на сътрудничеството на всеки етап от промишления цикъл. Фондът е продължение на две програми, вече посочени в приложението, а именно Подготвителното действие във връзка с научни изследвания в областта на отбраната и Европейската програма за промишлено развитие в областта на отбраната. Освен това ще има тесни връзки между Фонда и проектите, изпълнявани в рамките на постоянното структурирано сътрудничество (ПСС), под формата на по-висок процент на финансиране, който ще се отпуска за отговарящи на условията проекти по линия на ПСС.
            
            
               7.Програмата „ЕС в подкрепа на здравето“ е една от мерките на ЕС в отговор на пандемията от COVID-19, която оказа голямо въздействие върху медицинския и здравния персонал, пациентите и здравните системи в ЕС. Тъй като е най-голямата програма на ЕС в областта на здравеопазването досега, тя има за цели да увеличава устойчивостта на здравните системи по отношение на трансграничните заплахи за здравето, като COVID-19, да подобрява капацитета за управление на кризи и подготвеността за пандемии; да увеличава наличността и достъпността (включително в ценово отношение) на лекарствени продукти, медицински изделия и продукти от значение при криза в Съюза, да подкрепя иновациите; и да осигурява напредък в областта на цифровата трансформация.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               В съответствие с точка 4 от Общото споразумение между Европейския парламент, Съвета и Европейската комисия относно делегираните актове настоящият делегиран акт беше предмет на подходящи и прозрачни консултации, включително на експертно равнище. Беше проведена консултация с експертната група в областта на скрининга на преките чуждестранни инвестиции в Европейския съюз.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               С член 8, параграф 3 от Регламента Комисията се оправомощава да приема делегирани актове, за да изменя списъка на проектите и програмите от интерес за Съюза.
            
            
               Следните проекти и програми следва да се добавят в приложението към Регламента:
            
         
         
            
               –Регламент (ЕС) 2021/696 на Европейския парламент и на Съвета от 28 април 2021 г. за създаване на космическа програма на Съюза и Агенция на Европейския съюз за космическата програма и за отмяна на регламенти (ЕС) № 912/2010, (ЕС) № 285/2013 и (ЕС) № 377/2014 и на Решение № 541/2014/ЕС;
            
            
               –Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013;
            
            
               –Регламент (Евратом) 2021/765 на Съвета от 10 май 2021 г. за създаване на Програма за научни изследвания и обучение на Европейската общност за атомна енергия за периода 2021—2025 г. в допълнение към Рамковата програма за научни изследвания и иновации „Хоризонт Европа“ и за отмяна на Регламент (Евратом) 2018/1563;
            
            
               –Регламент (ЕС) 2021/1153 на Европейския парламент и на Съвета от 7 юли 2021 г. за създаване на Механизъм за свързване на Европа и за отмяна на регламенти (ЕС) № 1316/2013 и (ЕС) № 283/2014;
            
            
               –Регламент (ЕС) 2021/694 на Европейския парламент и на Съвета от 29 април 2021 г. за създаване на програмата „Цифрова Европа“ и за отмяна на Решение (ЕС) 2015/2240;
            
            
               –Регламент (ЕС) 2021/697 на Европейския парламент и на Съвета от 29 април 2021 г. за създаване на Европейски фонд за отбрана и за отмяна на Регламент (ЕС) 2018/1092;
            
            
               –Регламент (ЕС) 2021/522 на Европейския парламент и на Съвета от 24 март 2021 г. за създаване на програма за действията на Съюза в областта на здравето (програма „ЕС в подкрепа на здравето“) за периода 2021—2027 г. и за отмяна на Регламент (ЕС) № 282/2014.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 29.9.2021 година
            
            
               за изменение на приложението към Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2019/452 на Европейския парламент и на Съвета от 19 март 2019 г. за създаване на рамка за скрининг на преки чуждестранни инвестиции в Съюза
                  4
               , и по-специално член 8, параграф 4 от него, 
            
            
               като има предвид, че:
            
            
               (1)Съгласно член 8, параграф 3 от Регламент (ЕС) 2019/452 проектите или програмите от интерес за Съюза трябва да включват тези проекти и програми, при които има значително по размер или значително като дял финансиране от Съюза или за които се прилага правото на Съюза относно критичната инфраструктура, критичните технологии или критичните суровини, които са от съществено значение за сигурността или за обществения ред. 
            
            
               (2)Списъкът на проектите или програмите от интерес за Съюза, посочен в член 8, параграф 3 от Регламент (ЕС) 2019/452, е определен в приложението към същия регламент.
            
            
               (3)Комисията набеляза няколко други проекта и програми, които отговарят на условията за включване в списъка, приложен към Регламент (ЕС) 2019/452. 
            
            
               (4)Космическата програма
                  5
                има за цел да осигурява непрекъснати инвестиции в космическите дейности на Съюза, да насърчава научния и техническия прогрес и да съдейства за конкурентоспособността и иновационния капацитет на космическата промишленост на Съюза. Тя обединява съществуващата инфраструктура и гарантира непрекъснатостта и развитието на глобалната навигационна спътникова система на ЕС („Галилео“), европейската геостационарна служба за навигационно покритие (EGNOS) и програмата на Съюза за наблюдение на Земята с безплатен и отворен достъп („Коперник“). Второ, космическата програма има за цел също така разработването на нови компоненти във връзка със сигурността — като например информираността за ситуацията в космоса (SSA), — който включва подкомпонент за космическо наблюдение и проследяване (SST) и новата услуга за правителствени сателитни комуникации за органите на Съюза и държавите членки. С нея се насърчава развитието на силна и иновативна космическа промишленост и се цели запазване на автономния достъп на Съюза до космическото пространство.
            
            
               (5)„Хоризонт Европа“
                  6
                е основната програма на Съюза за финансиране на научните изследвания и иновациите и подкрепя, наред с другото, действия от основно значение за сигурността или обществения ред в Съюза. 
            
            
               (6)По линия на Програмата на Евратом за научни изследвания и обучение за периода 2021—2025 г.
                  7
                се подкрепят дейностите за ядрени изследвания и обучение с акцент върху ядрената безопасност, сигурността, управлението на радиоактивните отпадъци и отработеното гориво, радиационната защита и термоядрената енергия. С нея се целят също така подобрения в областта на образованието, обучението и достъпа до научноизследователски инфраструктури. 
            
         
         
            
               (7)Чрез Механизма за свързване на Европа
                  8
                се финансират ключови проекти в областта на транспорта, цифровите технологии и енергетиката. Действията по линия на Механизма могат да предоставят финансиране за критична инфраструктура, независимо дали е физическа или виртуална, и за критични технологии.
            
            
               (8)Програмата „Цифрова Европа“
                  9
                е първият финансов инструмент на Съюза, насочен към достъпността на цифровите технологии за предприятията и гражданите. По линия на Програмата се предоставя финансиране за проекти в области, които са критични за сигурността или обществения ред в Съюза, като например изчисленията със суперкомпютър, изкуствения интелект, киберсигурността и задълбочените цифрови умения. 
            
            
               (9)Европейският фонд за отбрана
                  10
                е разработен като инструмент за повишаване на конкурентоспособността и иновативността на технологичната и промишлената база на Съюза в сферата на отбраната и поради това допринася за сигурността и стратегическата автономност на Съюза. 
            
            
               (10)Програмата „ЕС в подкрепа на здравето“
                  11
                е една от мерките на Съюза в отговор на пандемията от COVID-19, поради което тя играе важна роля за гарантиране на обществения ред чрез опазване на общественото здраве. Тя има за цели да увеличава устойчивостта на здравните системи по отношение на трансграничните заплахи за здравето, като COVID-19, да подобрява капацитета за управление на кризи и по-голямата подготвеност за пандемии; да увеличава наличността и достъпността (включително в ценово отношение) на лекарствени продукти, медицински изделия и продукти от значение при криза в Съюза, да подкрепя иновациите; и да осигурява напредък в областта на цифровата трансформация.
            
            
               (11)Поради това Регламент (ЕС) 2019/452 следва да бъде съответно изменен,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложението към Регламент (ЕС) 2019/452 се заменя с текста в приложението към настоящия регламент. 
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 29.9.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        OВ L 79I, 21.3.2019 г., стр. 1.
               
               
                  
                     (2)
                  
                        Делегиран регламент (ЕС) 2020/1298 на Комисията от 13 юли 2020 г. за изменение на приложението към Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза (OВ L 304, 18.9.2020 г., стр. 1).
               
               
                  
                     (3)
                  
                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 11).
               
               
                  
                     (4)
                  
                        OВ L 79I, 21.3.2019 г., стр. 1.
               
               
                  
                     (5)
                  
                        Регламент (ЕС) 2021/696 на Европейския парламент и на Съвета от 28 април 2021 г. за създаване на космическа програма на Съюза и Агенция на Европейския съюз за космическата програма и за отмяна на регламенти (ЕС) № 912/2010, (ЕС) № 285/2013 и (ЕС) № 377/2014 и на Решение № 541/2014/ЕС (ОВ L 170, 12.5.2021 г., стр. 69).
               
               
                  
                     (6)
                  
                        Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013 (ОВ L 170, 12.5.2021 г., стр. 1).
               
               
                  
                     (7)
                  
                        Регламент (Евратом) 2021/765 на Съвета от 10 май 2021 г. за създаване на Програма за научни изследвания и обучение на Европейската общност за атомна енергия за периода 2021—2025 г. в допълнение към Рамковата програма за научни изследвания и иновации „Хоризонт Европа“ и за отмяна на Регламент (Евратом) 2018/1563 (OВ L 167I, 12.5.2021 г., стр. 81).
               
               
                  
                     (8)
                  
                        Регламент (ЕС) 2021/1153 на Европейския парламент и на Съвета от 7 юли 2021 г. за създаване на Механизъм за свързване на Европа и за отмяна на регламенти (ЕС) № 1316/2013 и (ЕС) № 283/2014 (OВ L 249, 14.7.2021 г., стр. 38—81).
               
               
                  
                     (9)
                  
                        Регламент (ЕС) 2021/694 на Европейския парламент и на Съвета от 29 април 2021 г. за създаване на програмата „Цифрова Европа“ и за отмяна на Решение (ЕС) 2015/2240 (OВ L 166, 11.5.2021 г., стр. 1).
               
               
                  
                     (10)
                  
                        Регламент (ЕС) 2021/697 на Европейския парламент и на Съвета от 29 април 2021 г. за създаване на Европейски фонд за отбрана и за отмяна на Регламент (ЕС) 2018/1092 (OB L 170, 12.5.2021 г., стр. 149).
               
               
                  
                     (11)
                  
                        Регламент (ЕС) 2021/522 на Европейския парламент и на Съвета от 24 март 2021 г. за създаване на програма за действията на Съюза в областта на здравето (програма „ЕС в подкрепа на здравето“) за периода 2021—2027 г. и за отмяна на Регламент (ЕС) № 282/2014 (ОВ L 107, 26.3.2021 г., стр. 1).
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               „ПРИЛОЖЕНИЕ
            
            
               Списък на проектите или програмите от интерес за Съюза, посочен в член 8, параграф 3
            
            
               1.Европейски програми за ГНСС („Галилео“ и EGNOS)
                  1
               :
            
            
               Регламент (ЕС) № 1285/2013 на Европейския парламент и на Съвета от 11 декември 2013 г. за изграждане и експлоатация на европейските навигационни спътникови системи и за отмяна на Регламент (ЕО) № 876/2002 на Съвета и на Регламент (ЕО) № 683/2008 на Европейския парламент и на Съвета (ОВ L 347, 20.12.2013 г., стр. 1).
            
            
               2.Коперник
                  2
               :
            
            
               Регламент (ЕС) № 377/2014 на Европейския парламент и на Съвета от 3 април 2014 г. за създаване на програма „Коперник“ и за отмяна на Регламент (ЕС) № 911/2010 (ОВ L 122, 24.4.2014 г., стр. 44).
            
            
               3.Подготвително действие — подготовка на новата програма на ЕС за GOVSATCOM:
            
            
               Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, и по-специално член 58, параграф 2, буква б) от него (
               
                  ОВ L 193, 30.7.2018 г., стр. 1
               
               ). 
            
            
               4.Космическа програма:
            
            
               Регламент (ЕС) 2021/696 на Европейския парламент и на Съвета от 28 април 2021 г. за създаване на космическа програма на Съюза и Агенция на Европейския съюз за космическата програма и за отмяна на регламенти (ЕС) № 912/2010, (ЕС) № 285/2013 и (ЕС) № 377/2014 и на Решение № 541/2014/ЕС (ОВ L 170, 12.5.2021 г., стр. 69).
            
            
               5.Програма „Хоризонт 2020“, включително програми за научноизследователска и развойна дейност съгласно член 185 от ДФЕС, както и съвместни предприятия или други структури, създадени съгласно член 187 от ДФЕС:
            
            
               Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014—2020 г.) и за отмяна на Решение № 1982/2006/EO (OB L 347, 20.12.2013 г., стр. 104), включително действия, предвидени в посочения регламент и свързани с главни базови технологии, като изкуствен интелект, роботика, полупроводници и киберсигурност.
            
            
               6.Програма „Хоризонт Европа“, включително програми за научноизследователска и развойна дейност съгласно член 185 от ДФЕС, както и съвместни предприятия или други структури, създадени съгласно член 187 от ДФЕС:
            
            
               Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013 (OВ L 170, 12.5.2021 г., стр. 1).
            
            
               7.Програма на Евратом за научни изследвания и обучение за 2021—2025 г.
            
            
               Регламент (Евратом) 2021/765 на Съвета от 10 май 2021 г. за създаване на Програма за научни изследвания и обучение на Европейската общност за атомна енергия за периода 2021—2025 г. в допълнение към Рамковата програма за научни изследвания и иновации „Хоризонт Европа“ и за отмяна на Регламент (Евратом) 2018/1563 (OВ L 167I, 12.5.2021 г., стр. 81).
            
            
               8.Трансевропейски транспортни мрежи (TEN-T):
            
            
               Регламент (ЕС) № 1315/2013 на Европейския парламент и на Съвета от 11 декември 2013 г. относно насоките на Съюза за развитието на трансевропейската транспортна мрежа и за отмяна на Решение № 661/2010/ЕС (ОВ L 348, 20.12.2013 г., стр. 1).
            
         
         
            
               9.Трансевропейски енергийни мрежи (TEN-E):
            
            
               Регламент (ЕС) № 347/2013 на Европейския парламент и на Съвета от 17 април 2013 г. относно указания за трансевропейската енергийна инфраструктура и за отмяна на Решение № 1364/2006/ЕО, както и за изменение на регламенти (ЕО) № 713/2009, (ЕО) № 714/2009 и (ЕО) № 715/2009 (ОВ L 115, 25.4.2013 г., стр. 39).
            
            
               10.Трансевропейски телекомуникационни мрежи
                  3
               :
            
            
               Регламент (ЕС) № 283/2014 на Европейския парламент и на Съвета от 11 март 2014 г. относно насоки за трансевропейските мрежи в областта на телекомуникационната инфраструктура и за отмяна на Решение № 1336/97/ЕО (ОВ L 86, 21.3.2014 г., стр. 14).
            
            
               11.Механизъм за свързване на Европа:
            
            
               Регламент (ЕС) 2021/1153 на Европейския парламент и на Съвета от 7 юли 2021 г. за създаване на Механизъм за свързване на Европа и за отмяна на регламенти (ЕС) № 1316/2013 и (ЕС) № 283/2014 (OВ L 249, 14.7.2021 г., стр. 38).
            
            
               12.Програма „Цифрова Европа“:
            
            
               Регламент (ЕС) 2021/694 на Европейския парламент и на Съвета от 29 април 2021 г. за създаване на програмата „Цифрова Европа“ и за отмяна на Решение (ЕС) 2015/2240 (OВ L 166, 11.5.2021 г., стр. 1).
            
            
               13.Европейска програма за промишлено развитие в областта на отбраната:
            
            
               Регламент (ЕС) 2018/1092 на Европейския парламент и на Съвета от 18 юли 2018 г. за създаване на Европейска програма за промишлено развитие в областта на отбраната с цел подкрепа на конкурентоспособността и иновационния капацитет на отбранителната промишленост на Съюза (ОВ L 200, 7.8.2018 г., стр. 30).
            
            
               14.Подготвително действие във връзка с научни изследвания в областта на отбраната:
            
            
               Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, и по-специално член 58, параграф 2, буква б) от него (ОВ L 193, 30.7.2018 г., стр. 1).
            
            
               15.Европейски фонд за отбрана:
            
            
               Регламент (ЕС) 2021/697 на Европейския парламент и на Съвета от 29 април 2021 г. за създаване на Европейски фонд за отбрана и за отмяна на Регламент (ЕС) 2018/1092 (OB L 170, 12.5.2021 г., стр. 149).
            
            
               16.Постоянно структурирано сътрудничество (ПСС):
            
            
               Решение (ОВППС) 2018/340 на Съвета от 6 март 2018 г. за установяване на списък на проекти, които да бъдат разработени в рамките на постоянното структурирано сътрудничество (ОВ L 65, 8.3.2018 г., стр. 24).
            
            
               Решение (ОВППС) 2018/1797 на Съвета от 19 ноември 2018 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на постоянното структурирано сътрудничество (ОВ L 294, 21.11.2018 г., стр. 18).
            
            
               Решение (ОВППС) 2019/1909 на Съвета от 12 ноември 2019 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на ПСС (ОВ L 293, 14.11.2019 г., стр. 113).
            
            
               17.Европейско съвместно предприятие за ITER:
            
            
               Решение 2007/198/Евратом на Съвета от 27 март 2007 г. за създаване на Европейско съвместно предприятие за ITER и развитието на термоядрената енергия и за предоставяне на предимства на същото (ОВ L 90, 30.3.2007 г., стр. 58).
            
         
         
            
               18.Програма „ЕС в подкрепа на здравето“:
            
            
               Регламент (ЕС) 2021/522 на Европейския парламент и на Съвета от 24 март 2021 г. за създаване на програма за действията на Съюза в областта на здравето (програма „ЕС в подкрепа на здравето“) за периода 2021—2027 г. и за отмяна на Регламент (ЕС) № 282/2014 (ОВ L 107, 26.3.2021 г., стр. 1).“
            
         
         
            
                  
                     (1)
                  
                        Регламент (ЕС) № 1285/2013 се запазва в настоящото приложение с оглед на член 110, параграф 1 от Регламент (ЕС) 2021/696. 
               
               
                  
                     (2)
                  
                        Регламент (ЕС) № 377/2014 се запазва в настоящото приложение с оглед на член 110, параграф 1 от Регламент (ЕС) 2021/696.
               
               
                  
                     (3)
                  
                        Регламент (ЕС) № 283/2014 се запазва в настоящото приложение с оглед на член 27, параграф 2 от Регламент (ЕС) 2021/1153 за създаване на Механизъм за свързване на Европа и за отмяна на регламенти (ЕС) № 1316/2013 и (ЕС) № 283/2014.